Martin Johnsrud Sundby poikkesi merkatulta reitiltä Tour de Skin prologilla.
Viime vuonna miesten kilpailun voittanut Norjan Martin Johnsrud Sundby valitsi ylämäessä väärän radan, mutta selvisi tempustaan ilman rangaistusta. Hän ei hyötynyt ratavalinnastaan ajallisesti. Vastaavanlaisesta ratarikkeestä Ruotsin Daniel Richardsson sai kuitenkin kolme vuotta sitten seitsemän minuutin aikasakon.Olympiavoittaja ja nelinkertainen maailmanmestari Ruotsin Torgny Mogren ei sulattanut Expresseninhttp://www.expressen.se/sport/langdskidor/mogren-ny-norrman-som-inte-bestraffas/ haastattelussa sitä, ettei tuomaristo rankaissut Johnsrud Sundbyä.Mogren pitää ongelmallisena, etteivät Norjan tähtihiihtäjät ole rangaistusasteikolla samalla viivalla muiden kanssa. Hän muistuttaa, että vain muutama päivä Richardssonin tapauksen jälkeen Petter Northug selvisi ratarikkeestään ilman tuomiota.– Olin silloin hyvin vihainen, sillä hän (Northug) hyötyi selvästi, Mogren muistelee.Mogren korostaa, että niin Richardssonin kuin Sundbyn tapauksessa pelkkä varoitus olisi riittänyt. Hän peräänkuuluttaa yhteisiä pelisääntöjä.– Välillä tuntuu siltä, ettei parhaita haluta rangaista. Tilanne on se, että katsotaan mieluummin sormien läpi kuin annetaan rapsuja. Eihän tässä ole päätä eikä häntää kun vertaa siihen, miten rajusti Richardssonia rangaistiin pari vuotta sitten.– Nyt meillä on jälleen norjalainen tähti, jota ei rangaista, Mogren sanoi.Tour de Ski jatkuu tänään miesten ja naisten takaa-ajokilpailuilla Oberstdorfissa.